Poštovani roditelji,

prema uputama i propisima resornog ministarstva te u skladu s Protokolom o kontroli ulaska i izlaska u školskim ustanovama (MZOM, 2. siječnja 2025. godine), a s ciljem jačanja sigurnosti i zaštite učenika, djelatnika i posjetitelja škole, Škola poduzima sljedeće mjere:

* Učenici i dalje ulaze/izlaze na glavni ulaz škole.
* Vrata će kao i dosada biti zaključana te će se i dalje vršiti evidencija svih ulazaka.
* Nabavljene su nove brave za ulaze u školu koje su zaključane izvana, a učenicima/djelatnicima/posjetiteljima omogućavaju neometan izlaz iz zgrade.
* Učenici su obvezni doći 10 minuta prije početka nastave, a školu ih puštaju dežurni učitelji (kao i do sada).
* Učenike koji dolaze na dopunsku, dodatnu i izvannastavne aktivnosti, puštaju predmetni/razredni učitelji;
* Svi posjetitelji ulaze na glavni ulaz škole (roditelji i ostali posjetitelji).
* Roditelji i posjetitelji dolaze isključivo po pozivu škole ili uz prethodno dogovoreni termin sa školom, predmetnim ili razrednim učiteljem;
* Djelatnik škole preuzima stranku na glavnom ulazu i nakon sastanka prati je do izlaska.
* Prilikom održavanja roditeljskih sastanaka, razrednik roditelje dočekuje na ulazu u školu, vodi ih do učionice, roditelji se potpisuju u evidencijsku listu i nakon završetka, razrednik ih odvodi do glavnog izlaza iz škole.
* Vremenik informacija kod predmetnih i razrednih učitelja nalazi se na stranici škole.
* Najava dolaska ostvaruje se putem elektroničke pošte ili pozivom.
* Prilikom dolaska u školu, molimo pozvoniti i pričekati dežurnog radnika.
* Ulazak roditelja u školu kao pratnja učenicima nije moguća.
* Nije dozvoljeno samostalno kretanje posjetitelja po školi.

Na mrežnoj stranici naše škole možete detaljno pročitati Protokol (<https://os-bkasica-vk.skole.hr/protokol-o-kontroli-ulaska-i-izlaska-u-skolskim-ustanovama/>).

Mole se svi da se pridržavaju ovih mjera i Protokola za dobrobit i sigurnost svih učenika škole, djelatnika i posjetitelja.

Unaprijed s zahvaljujem i želim vam svako dobro!

S poštovanjem, Vlasta Pavlović Elez  
  
  
  
.